Коми Республикаын индöма пöжарысь видзчысян торъя режим.

Коми Республикаса Веськöдлан котырлöн сора тöлысь 29 лунся 234 №-а лöсялана шуöм кырымалiс Коми Республикаса Юралысь Вячеслав Гайзер. Документ серти, жар да кос поводдя вöсна да медым öлöдны пöжарысь либö мукöд виччысьтöм лоöмторйысь, республикаын торъя йöзлы да юридическöй кывкутысьяслы тшöктöма кутчысьны пöжарысь видзчысян содтöд корöмъясö.

Республикаын оз позь öзтыны бипуръяс, нуöдны уджъяс, мыйысь вермас артмыны пöжар. Сиктса оланiн пунктъясын, дачаясын да садоводческöй котыръясын вöзйöма индыны сигнализация, медым юöртны йöзлы пöжар йылысь, дасьтыны колана мында ва, котыртны гражданалысь да предприятиеясын уджалысьяслысь дежуритöм.

Муниципальнöй юкöнъяслöн юралысьяслы да администрацияясса юрнуöдысьяслы öтлаын Коми Республикаын Россияса МЧС медшöр веськöдланiнкöд вöзйöма лöсьöдны да примитны пöжарысь видзчысян содтöд мераяс да пыртны дзескöдöмъяс меставывса аслыспöлöслунъяс серти.

Тайö шуöмсö олöмö пöртöм бöрся видзöдö Коми Республикаса Юралысьöс вежысь Иван Поздеев.